**ОБЩИНСКА ИЗБИРАТЕЛНА КОМИСИЯ**

**ОБЩИНА БУРГАС, ОБЛАСТ БУРГАС**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE  И  НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

РЕШЕНИЕ № 26-МИ/НР

Бургас, 10 септември 2015 г.

**ОТНОСНО: Реда за водене на публичния регистър на жалбите и сигналите при произвеждане на избори за общински съветници и за кметове и за национален референдум на 25 октомври 2015 г.**

На основание чл. 87, ал. 1, т. 23 от Изборния кодекс и в изпълнение на Решение 1747-МИ от 03.09.2015 г. на ЦИК, ОИК - Бургас

**Р Е Ш И:**

1. При постъпване на жалба срещу решение на ОИК-Бургас, същата следва да бъде заведена във входящия регистър на комисията, като се отбелязва датата и часа на постъпването й. Датата и часа на постъпването и входящият номер на жалбата в регистъра се отбелязват и върху самата жалба, и върху копието на жалбоподателя.

2. ОИК - Бургас създава и поддържа електронен регистър на жалбите при спазване на Закона за личните данни. Регистърът е публичен и се публикува на интернет-страницата на комисията. В регистъра се вписват последователно постъпилите в ОИК-Бургас жалби, като при попълване:

 в колона 1 се отбелязва входящ номер, дата и час на постъпване на жалбата;

 в колона 2 се отбелязват имената на жалбоподателя и организацията, която представлява;

 в колона 3 се описва обжалваното решение, действие или бездействие на СИК или ОИК. Когато се обжалва решение на ОИК, се изписва точният му номер и се осигурява достъп към него (хиперлинк);

 в колона 4 се изписва номера на решението на ОИК по жалбата срещу решение, действие или бездействие на СИК и се осигурява достъп до него (хиперлинк);

 в колона 5 се записва номера на решението на ЦИК по жалбата срещу решението на ОИК и се осигурява достъп до него (хиперлинк);

 в колона 6 се посочва номера на съдебното решение по решението на ЦИК, когато последното е обжалвано.

3. Веднага след постъпването на жалбата, цялата преписка по същата се комплектова и изпраща в ЦИК.

4. Предвид кратките срокове за обжалване и роизнасяне, жалбите и приложенията към тях се изпращат в сканирани копия на електронната поща на Централната избирателна комисия - cik@cik.bg, или по факс на ЦИК. Едновременно с това жалбата и приложенията се изпращат незабавно по куриер до ЦИК в оригинал, с придружително писмо. Към жалбата се прилагат:

- Заверено копие от решението, което се обжалва, подписано от председателя и секретаря на ОИК-Бургас, съдържащо удостоверяване на дата и час на обявяване, съотв. дата и час на сваляне от таблото, подписано от председателя и секретаря на комисията, както и разпечатка от интернет страницата на комисията, която съдържа публикувания екземпляр от обжалваното решение и данни за датата и часа на публикуването.

- Заверено копие от протокола от съответното заседание, подписано от председател и секретар.

- Пълномощното на лицето, което подава жалбата, когато тя се подава чрез пълномощник.

- Писмените доказателства и други документи, приложени към жалбата.

- Писмените доказателства и други документи, послужили като основание за вземане на решението (заявления, молби, удостоверения, становища, пълномощни и др.), обсъждани от ОИК-Бургас при вземане на решението.

- Когато се обжалват решенията за регистрации на застъпници следва да се изпраща копия и от заявленията и документите за регистрация, както и от страницата от съответния регистър с направеното в него вписвания.

Общинска избирателна комисия-Бургас е длъжна да изпрати незабавно и всички допълнително изискани ЦИК материали и книжа.

Решението подлежи на обжалване, на осн. чл 88 от ИК пред Централната избирателна комисия, в тридневен срок от обявяването му.

Председател:

Елка Стоянова

Секретар:

Имухан Хюсеин

Решението е прието в..........................часа

Решението е обявено на ………….2015г. в..........................часа

Членове ОИК Бургас

1………………………………………………………………......

2. …………………………………………………………………

Решението е снето от таблото на..........2015 г. в..................часа

Членове ОИК Бургас

1………………………………… 2. …………………………

ММ